b'\n_START_ARTICLE_\nNinivski guvernerat\n_START_PARAGRAPH_\nNinivski guvernerat (arapski: \xd9\x85\xd8\xad\xd8\xa7\xd9\x81\xd8\xb8\xd8\xa9 \xd9\x86\xd9\x8a\xd9\x86\xd9\x88\xd9\x89\xe2\x80\x8e, sirja\xc4\x8dki: \xdc\x97\xdc\x98\xdc\xa6\xdc\xb2\xdc\xaa\xdc\x9f\xdc\x9d\xdc\xb5\xdc\x90 \xdc\x95\xdc\xa2\xdc\x9d\xdc\xbc\xdc\xa2\xdc\x98\xdc\xb9\xdc\x90\xe2\x80\x8e)  je guvernerat  (arapski mu\xe1\xb8\xa5\xc4\x81fa\xc5\xbcah, kurdski par\xc3\xaazga) u sjevernom Iraku. U njemu je drevni asirski grad Niniva. Integralni je dio Asirije od 25. stolje\xc4\x87a prije Krista do 7. stolje\xc4\x87a po Kristu. Povr\xc5\xa1ine je 37 323 km\xc2\xb2 i prema procjenama ondje je 2003. godine \xc5\xbeivjelo 2,453.000 stanovnika. Najva\xc5\xbeniji grad i provincijki glavni grad je Mosul (arapski: \xd8\xa7\xd9\x84\xd9\x85\xd9\x88\xd8\xb5\xd9\x84\xe2\x80\x8e al-Maw\xe1\xb9\xa3il, kurdski: \xd9\x85\xd9\x88\xd9\x88\xd8\xb3\xda\xb5\xe2\x80\x8e, M\xc3\xbbsil, sirja\xc4\x8dki: \xdc\xa1\xdc\x98\xdc\xa8\xdc\xa0\xe2\x80\x8e, translit. M\xc4\x81w\xe1\xb9\xa3il), koji je na rijeci Tigrisu, nasuprot ru\xc5\xa1evina drevne Ninive. Tal Afar  (arapski: \xd8\xaa\xd9\x84\xd8\xb9\xd9\x81\xd8\xb1\xe2\x80\x8e, IPA: [tal\xcb\x88\xca\x95afar], turski: Telafer) je drugi po veli\xc4\x8dini grad. Do 1976. godine, pokrajina se zvala Mosulska provincija i u njoj je bio dana\xc5\xa1nji Dohu\xc4\x8dki guvernerat, koji je danas dijelom autonomnog Ira\xc4\x8dkog Kurdistana. 2011. je u guverneratu \xc5\xbeivjelo 3,270.422 stanovnika.'